Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: elszámolási számlához kapcsolódó alszámlán köteles elkülöníteni. Az alszámlán elkülönített összeget — a helyi önkormányzatokról szóló 1990. évi LXV. törvény 88. §-a (1) bekezdésének b) pontja alapján — a helyi önkormányzat hitel
Paragraph Index: 215

(3) bekezdése helyébe a következő rendelkezések lépnek: (A Kincstár a fizetési megbízások teljesítése során havonta... figyelemmel kíséri, hogy a központi költségvetési szervek köztartozásai befizetésének mértéke — a kincstári költségvetés éves aktuális személyi juttatások előirányzata 1/14 részéhez viszonyítva — eléri-e) „a) az SZJA előleg esetében a 16%-ot,” „d) a társadalombiztosítás pénzügyi alapjait megillető járulékok esetében a 30%-ot.” „(3) Amennyiben befizetés nem történt, illetve annak összege nem éri el az (1) bekezdésben meghatározott mértéket, a Kincstár haladéktalanul értesíti a kincstári költségvetéssel rendelkező központi költségvetési szervet. Az érintett költségvetési szerv képviselője köteles az értesítés kézhezvételét követő 5 munkanapon belül egyeztetni a Kincstár központjának képviselőjével. Indokolt esetben jegyzőkönyvet kell felvenni, melynek tartalmaznia kell a be nem fizetett köztartozásokat — fajtánként részletezve —, a köztartozások rendezésének közösen megállapított módját és az abból eredő kötelezettségeket és határidőket. A jegyzőkönyv aláírásával egyidejűleg — eltérő megállapodás kivételével — a jegyzőkönyvhöz kell csatolni és a Kincstárnak benyújtani a fennálló köztartozások kiegyenlítésére vonatkozó elkészített, aláírt átutalási megbízásokat.”

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes